PRIENŲ RAJONO SAVIVALDYBĖS administracijos

TEISĖS, PERSONALO IR CIVILINĖS METRIKACIJOS SKYRIUS

Biudžetinė įstaiga, Laisvės a. 12, LT-59126 Prienai,

tel. (8 319) 61 103, el. p. vytaute.draugelyte@prienai.lt

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO ,,Dėl PRIENŲ RAJONO SAVIVALDYBĖS TARYBOS 2023 M. BALANDŽIO 13 D. SPRENDIMO NR. T3-85 „DĖL PRIENŲ RAJONO SAVIVALDYBĖS KONTROLIERĖS VIOLETOS GAIDIENĖS SKYRIMO ANTRAI KADENCIJAI“ PRIPAŽINIMO NETEKUSIU GALIOS“ PROJEKTO AIŠKINAMASIS RAŠTAS

Sprendimo projekto tikslas:

Įgyvendinti Lietuvos Respublikos vietos savivaldos įstatymo Nr. I-533 20, 35, 67 ir 68 straipsnių pakeitimo įstatymo 5 straipsnio 2 dalies nuostatas.

Uždaviniai:

Įgyvendinant Lietuvos Respublikos vietos savivaldos įstatymo Nr. I-533 20, 35, 67 ir 68 straipsnių pakeitimo įstatymo 5 straipsnio 2 dalies nuostatas, pripažinti netekusiu galios Prienų rajono savivaldybės tarybos 2023 m. balandžio 13 d. sprendimą Nr. T3-85 „Dėl Prienų rajono savivaldybės kontrolierės Violetos Gaidienės skyrimo antrai kadencijai“.

Siūlomos teisinio reguliavimo nuostatos:

Prienų rajono savivaldybės kontrolierei Violetai Gaidienei 5 metų kadencija nustatyta 2019 m. sausio 1 d.

Pagal iki šiol galiojusį teisinį reglamentavimą, įstaigos vadovą (savivaldybės kontrolierių) į pareigas priimantis asmuo (savivaldybės taryba) sprendimą dėl įstaigos vadovo skyrimo antrai kadencijai be konkurso turėjo priimti likus ne mažiau kaip 6 mėnesiams iki įstaigos vadovo kadencijos pabaigos. Vadovaudamasi minėta teisės akto nuostata, Prienų rajono savivaldybės taryba 2023 m. balandžio 13 d. priėmė sprendimą Nr. T3-85 „Dėl Prienų rajono savivaldybės kontrolierės Violetos Gaidienės skyrimo antrai kadencijai“.

Lietuvos Respublikos vietos savivaldos įstatymo Nr. I-533 20, 35, 67 ir 68 straipsnių pakeitimo įstatymo, įsigaliojusio 2024 m. sausio 1 d., 5 straipsnio 2 dalyje nustatyta, kad iki šio įstatymo įsigaliojimo į pareigas priimtų savivaldybės kontrolierių pirmoji kadencija pradedama skaičiuoti nuo šio įstatymo įsigaliojimo, t. y. 2024 m. sausio 1 d.

Laukiami rezultatai:

Sprendimo projektu siūloma pripažinti netekusiu galios nebeaktualų teisės aktą.

Lėšų poreikis ir šaltiniai:

Nereikia.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Skyriaus vedėja	Vytautė Draugelytė